**NÁRODNÁ RADA SLOVENSKEJ REPUBLIKY**

## VIII. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: PREDS - 290/2020

**346a**

**Spoločná správa**

**výborov Národnej rady Slovenskej republiky o výsledku prerokovania zákona z 5. novembra 2020, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, vrátený prezidentkou Slovenskej republiky na opätovné prerokovanie Národnou radou Slovenskej republiky (tlač 346)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky o výsledku prerokovania zákona z 5. novembra 2020, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, vrátený prezidentkou Slovenskej republiky na opätovné prerokovanie Národnou radou Slovenskej republiky (tlač 346).

**I.**

Národná rada Slovenskej republiky schválila dňa 5. novembra 2020 zákon, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

Prezidentka Slovenskej republiky podľa čl. 102 ods. 1 písm. o) Ústavy Slovenskej republiky vrátila Národnej rade Slovenskej republiky uvedený zákon na opätovné prerokovanie a vo svojom rozhodnutí z 25. novembra 2020 č. 6439-2020-KPSR uviedla dôvody, ktoré ju viedli k tomu, aby využila svoju právomoc, ktorá jej vyplýva z Ústavy Slovenskej republiky.

 Na základe toho predseda Národnej rady Slovenskej republiky rozhodnutím č. 334 z 25. novembra 2020 podľa § 90 ods. 2 zákona o rokovacom poriadku Národnej rady Slovenskej republiky pridelil zákon z 5. novembra 2020, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, vrátený prezidentkou Slovenskej republiky na opätovné prerokovanie Národnou radou Slovenskej republiky (tlač 346)týmto výborom Národnej rady Slovenskej republiky:

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre vzdelávanie, vedu, mládež a šport.

Ako gestorský výbor určil Výbor Národnej rady Slovenskej republiky pre vzdelávanie, vedu, mládež a šport a súčasne určil lehotu na jeho prerokovanie.

Výbory Národnej rady Slovenskej republiky prerokovali uvedený zákon v lehote určenej predsedom Národnej rady Slovenskej republiky.

**II.**

Prezidentka Slovenskej republiky vo svojom rozhodnutí z 25. novembra 2020 č. 6439-2020-KPSR v časti I a II uviedla dôvody na vrátenie zákona a v časti III navrhla, aby Národná rada Slovenskej republiky pri opätovnom prerokovaní schválila zákon s týmito zmenami:

1. V čl. I sa vypúšťa druhý bod.
2. V čl. I treťom bode sa slová „o podaní návrhu na odvolanie profesora“ nahrádzajú slovami „o odňatí vedecko-pedagogického titulu alebo umelecko- pedagogického titulu „profesor““.
3. V čl. I sa vypúšťa štvrtý bod.
4. V čl. I piatom bode sa slová „o podaní návrhu na odvolanie profesora“ nahrádzajú slovami „o odňatí vedecko-pedagogického titulu alebo umelecko- pedagogického titulu „profesor““.
5. V čl. I sa vypúšťa šiesty bod.
6. V čl. I siedmom bode sa slová „o podaní návrhu na odvolanie profesora“ nahrádzajú slovami „o odňatí vedecko-pedagogického titulu alebo umelecko- pedagogického titulu „profesor““.
7. V čl. I dvanástom bode sa slová „o podaní návrhu na odvolanie profesora“ nahrádzajú slovami „o odňatí vedecko-pedagogického titulu alebo umelecko- pedagogického titulu „profesor““.
8. V čl. I sa vypúšťa trinásty bod.
9. V čl. I štrnástom bode sa slová „o podaní návrhu na odvolanie profesora“ nahrádzajú slovami „o odňatí vedecko-pedagogického titulu alebo umelecko- pedagogického titulu „profesor““.
10. V čl. I pätnástom bode sa slová „návrh na odvolanie profesora“ a slová „podanie návrhu na odvolanie profesora“ vo všetkých tvaroch a v celom texte čl. I pätnásteho bodu nahrádzajú slovami „odňatie vedecko-pedagogického titulu alebo umelecko-pedagogického titulu „profesor““.
11. V čl. I pätnástom bode § 108f ods. 9 sa slová „k odvolaniu profesora“ nahrádzajú slovami „k odňatiu vedecko-pedagogického titulu alebo umelecko-pedagogického titulu „profesor““.
12. V čl. I pätnástom bode § 108g ods. 17 sa slová „§ 108f ods. 1, 2 alebo ods. 3“ nahrádzajú slovami „§ 108f ods. 1, 2, 3 alebo ods. 4“ a posledná veta sa vypúšťa.
13. V čl. I pätnástom bode § 108i ods. 1 sa slová „§ 108f ods. 1, 2 alebo ods. 3“ nahrádzajú slovami „§ 108f ods. 1, 2, 3 alebo ods. 4“ a posledná veta sa vypúšťa.
14. V čl. I šestnástom bode sa slová „o podanie návrhu na odvolanie profesora“ nahrádzajú slovami „o odňatí vedecko-pedagogického titulu alebo umelecko- pedagogického titulu „profesor““.

**III.**

Výbory Národnej rady Slovenskej republiky prerokovali zákon z 5. novembra 2020, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, vrátený prezidentkou Slovenskej republiky na opätovné prerokovanie Národnou radou Slovenskej republiky (tlač 346) a k pripomienkam prezidentky uvedených v časti II zaujali tieto stanoviská:

## Ústavnoprávny výbor Národnej rady Slovenskej republiky na schôdzi výboru dňa 26. novembra 2020 uznesením č. 186 a

## Výbor Národnej rady Slovenskej republiky pre vzdelávanie, vedu, mládež a šport na schôdzi výboru dňa 26. novembra 2020 uznesením č. 60

## zhodne odporučili zákon schváliť v pôvodnom znení.

**IV.**

## Gestorský výbor na základe stanovísk výborov prijal odporúčanie pre Národnú radu Slovenskej republiky hlasovať:

## o pripomienkach prezidentky Slovenskej republiky uvedených v časti II v bodoch 1 až 14 spoločne s odporúčaním gestorského výboru ich neschváliť;

## o zákone z 5. novembra 2020, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, vrátený prezidentkou Slovenskej republiky na opätovné prerokovanie Národnou radou Slovenskej republiky (tlač 346) ako celku s odporúčaním gestorského výboru schváliť zákon v pôvodnom znení.

## Predmetná spoločná správa výborov Národnej rady Slovenskej republiky o prerokovaní zákona z 5. novembra 2020, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, vrátený prezidentkou Slovenskej republiky na opätovné prerokovanie Národnou radou Slovenskej republiky (tlač 346a) bola schválená uznesením gestorského výboru č. 61 z 26. novembra 2020.

## Výbor určil poslanca Richarda Vašečku za spoločného spravodajcu výborov. Súčasne ho poveril podľa § 80 ods. 2 zákona o rokovacom poriadku Národnej rady Slovenskej republiky informovať Národnú radu Slovenskej republiky o výsledku rokovania výborov, o stanovisku a návrhu gestorského výboru.

Bratislava novembra 2020

Richard Vašečka v. r.

predseda

Výboru NR SR pre vzdelávanie, vedu, mládež a šport